בייבי לזניה

מרקו פורישיץ (בקרואטית: Marko Purišić; נולד ב-5 ביולי 1995), המוכר בשם הבמה בייבי לזניה (Baby Lasagna), הוא זמר-יוצר ומפיק מוזיקלי קרואטי. פורישיץ' ייצג את קרואטיה באירוויזיון 2024, במאלמה שבשוודיה, עם השיר "Rim Tim Tagi Dim", וסיים במקום השני. עם תוצאה זו, הפך פורישיץ' לזמר האירוויזיון הקרואטי המצליח בכל הזמנים, כאשר תוצאתו באירוויזיון היא הגבוהה ביותר בכל שנותיה של קרואטיה באירוויזיון מאז הפיכתה למדינה עצמאית. כמו כן, שירו לתחרות הפך כשלעצמו לפופולרי מאוד בקרב מעריצי התחרות ומעבר להם.

== קריירה ==
בראשית דרכו המוזיקלית, בין השנים 2011–2016 ובהמשך גם בין 2018–2022, פורישיץ' היה גיטריסט להקת הרוק הקרואטית מנטרה .<ref></ref> בשנת 2019, כשעוד היה חבר בה, הלהקה השתתפה בתחרות קדם-האירוויזיון הקרואטי "דורה", עם השיר "In the Shadows". לבסוף הם הגיעו למקום הרביעי, עם 12 נקודות סך הכול.<ref></ref>

בשנת 2022, פורישיץ' נטל חלק משמעותי בכתיבת כמה מהשירים באלבום Ravenblack, שהוא אלבומה ה-12 של להקת הרוק הגותי הגרמנית . רבים מהשירים שכתב נבחרו כסינגלים מתוך האלבום, ובהם "Princess of the Night", "Empire", "Heartbeat of the Dead", "Lieb mich", ו-"At the End of the Rainbow".<ref></ref><ref></ref>

לאחר סיום דרכו בלהקה המשיך פורישיץ' בקריירת סולו, החל משנת 2023.<ref></ref> ב-21 באוקטובר 2023 הוציא לאור פורישיץ', תחת הכינוי "בייבי לזניה", את סינגל הבכורה שלו, "IG Boi", דרך חברת התקליטים Molly Studios.<ref></ref> חודשיים לאחר מכן, בדצמבר 2023, הוא הוציא לאור את הסינגל השני שלו, "Don't Hate Yourself, But Don't Love Yourself Too Much".

בשנת 2024 היה פורישיץ' בשנית בין משתתפי קדם-האירוויזיון "דורה", עם השיר "Rim Tim Tagi Dim";<ref></ref> ב-23 בפברואר 2024 עלה מחצי הגמר שלו, כשלבסוף הגיע למקום הראשון בגמר שנערך ב-25 בפברואר ונבחר לייצג את קרואטיה באירוויזיון 2024.<ref></ref> סביב תקופת התחרות השיר נכנס למצעד HR Top 40 של טופ ליסטה, במקום ה-24, והיה לשירו הראשון של פורישיץ' שנכנס למצעדים בקרואטיה.<ref></ref>

ב-28 ביוני 2024 הוציא פורישיץ' את הסינגל השלישי שלו, "And I".<ref></ref>

== אומנותיות ==
פורישיץ' ציין כי מקור ההשראה העיקרי שלו הוא להקת המטאל רמשטיין.<ref name="Scena"></ref>

סגנונו המוזיקלי של פורישיץ' תואר כתערובת של פופ-פאנק, טכנו, מטאל והאוס.<ref name="Muzika"></ref><ref name="Telegram"></ref> הליריקה בשיריו מתאפיינת בדרך כלל בסיפור סיפורים אוטוביוגרפיים, המתעמקים בחוויותיו האישיות, תוך התייחסיות לסוגיות חברתיות רחבות יותר, ובפרט כאלו הנוגעות לארץ מולדתו.<ref name="Wiwi"></ref> דוגמה בולטת אחת לכך היא בשירו "Rim Tim Tagi Dim", המגולל את סיפור מסעו של נער צעיר מקרואטיה בחיפוש אחר עתיד מזהיר יותר במדינה אחרת.<ref name="Wiwi"/>

== דיסקוגרפיה ==
=== סינגלים ===
{| class="wikitable plainrowheaders" style="text-align:center;"
|-
! scope="col" rowspan="2"| שם
! scope="col" rowspan="2"| שנה
! scope="col" colspan="1"| מיקומי שיא
! rowspan="2" |אלבום
|-
! scope="col" style="width:3em; font-size:85%;"| קרואטיה
<ref name="CRO">
</ref>
|-
! scope="row"| "IG Boy"
| rowspan="2"|2023
| —
| rowspan="3" |לא מתוך אלבום
|-
! scope="row"| "Don't Hate Yourself, But Don't Love Yourself too Much"
| —
|-
! scope="row"| "Rim Tim Tagi Dim"
| 2024
| 4
|-
| colspan="4" style="text-align:center; font-size:85%;" | "—" מציין שהסינגל לא יצא לאור או לא זכה להיכנס למצעד במדינה זו.
|}

== קישורים חיצוניים ==

== הערות שוליים ==

קטגוריה:זמרי רוק
קטגוריה:מוזיקאים קרואטים
קטגוריה:משתתפי אירוויזיון 2024
קטגוריה:נציגי קרואטיה באירוויזיון
קטגוריה:קרואטים שנולדו ב-1995